S-3627/2020

Dómur

Mál þetta, sem dómtekið var 9. júní 2020, var höfðað með ákæru, útgefinni af lögreglustjóranum á höfuðborgarsvæðinu 11. febrúar 2020, á hendur: „E-kk-þgf F-kk-þgf J-kk-þgf, kt. [...], [...], Reykjavík og […], kt. […], […], […], I. gegn ákærðu báðum fyrir hilmingu með því að hafa, um hádegi föstudaginn 24. nóvember 2017, í bifreið ákærða E-kk-ef F-kk-ef, [...], við Snorrabraut 37 í Reykjavík, haft í vörslum sínum tvö snjóbretti, snjóbrettaskó, bleikt hulstur með minniskortum, svarta tösku með minniskortum, tvær verkfæratöskur, fimm spjaldtölvur, þrjár fartölvur, tölvu, tvo farsíma, þrjár hleðslusnúrur, harðan disk, boxhanska, kortalesara, hljómborð, hljóðblöndunartæki, tölvubúnað, skartgripi, linsu, þrjár ljósmyndavélar, heyrnartól, áfengi, kaffivél og nafnskírteini, þrátt fyrir að ákærðu hafi verið ljóst að um þýfi væri að ræða og þannig haldið mununum ólöglega frá eigandanum, en þeim hafði verið stolið úr íbúð að [...] í Reykjavík fyrr um morguninn.

M: 007201772689

Telst brot þetta varða við 1. mgr. 254. gr., en til vara 263. gr. almennra hegningarlaga nr. 19/1940 með síðari breytingum.

II. gegn ákærða E-kk-þgf F-kk-þgf fyrir eftirtalin brot:

1. Umferðarlagabrot með því að hafa, þriðjudaginn 22. ágúst 2017, ekið bifreiðinni [...] sviptur ökurétti, með 82 km hraða á klukkustund í Hvalfjarðargöngunum, þar sem leyfður hámarkshraði var 70 km á klukkustund.

M: 313201721884

Telst brot þetta varða við 3., sbr. 5. mgr. 37. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Umferðar, fíkniefna og vopnalagabrot með því að hafa, miðvikudaginn 23. ágúst 2017, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 935 ng/ml, klónazepam 7,0 ng/ml, 7amínóklínazepam 8,0 ng/ml, klórdíazepoxíð 560 ng/ml, demoxepam 410 ng/ml, desmetýlklórdíazepoxíð 1100 ng/ml, nordíazepam 150 ng/ml, MDMA 455 ng/ml og tetrahýdrókannabínól 1,4 ng/ml) og haft í vörslum sínum 0,27 g af MDMA, 2 stykki af MDMA, 0,83 g af maríhúana, hafnarboltakylfu, kylfu með áfastri skeifu, höggvopn, hnúajárn og kvörn, sem lögreglumenn fundu við öryggisleit á ákærða og við leit í bifreiðinni [...].

M: 007201749233

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

3. Umferðarlagabrot með því að hafa, föstudaginn 15. september 2017, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 485 ng/ml, MDMA 55 ng/ml og tetrahýdrókannabínól 0,7 ng/ml) suður Vesturlandsveg í Reykjavík, en lögregla stöðvaði aksturinn til móts við Reykjanesbraut.

M: 007201755261

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa, þriðjudaginn 26. september 2017, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 60 ng/ml, kókaín 20 ng/ml, MDMA 60 ng/ml og tetrahýdrókannabínól 2,3 ng/ml) um Lágmúla í Reykjavík, við verslunina Bræðurnir Ormsson, þar sem lögregla stöðvaði aksturinn.

M: 007201757919

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Umferðarlagabrot með því að hafa, þriðjudaginn 3. október 2017, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 460 ng/ml, MDMA 70 ng/ml og tetrahýdrókannabínól 3,8 ng/ml) um Hallarmúla í Reykjavík, við Tölvutek, þar sem lögregla stöðvaði aksturinn.

M: 007201759639

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Umferðarlagabrot með því að hafa, föstudaginn 8. desember 2017, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 475 ng/ml og tetrahýdrókannabínól 2,5 ng/ml) austur Bústaðaveg í Reykjavík, austan við söluturninn Póló, þar sem lögregla stöðvaði aksturinn og að hafa ekið bifreiðinni umrætt sinn án þess að hafa ökuljós tendruð.

M: 007201775883

Telst brot þetta varða við 1. mgr. 34. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

7. Fíkniefnalagabrot með því að hafa, fimmtudaginn 4. janúar 2018, í íbúð að [...] í Hafnarfirði, haft í vörslum sínum 6,66 g af maríhúana, sem lögreglumenn fundu í íbúðinni.

M: 0072018599

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

8. Umferðarlagabrot með því að hafa, laugardaginn 13. janúar 2018, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 6,0 ng/ml, amfetamín 275 ng/ml, díazepam 145 ng/ml, metýlfenídat 55 ng/ml, nordíazepam 165 ng/ml, oxazepam 200 ng/ml og tetrahýdrókannabínól 5,4 ng/ml) um Skúlaskeið í Hafnarfirði, við hús nr. 5, þar sem lögregla stöðvaði aksturinn.

M: 00720182603

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

9. Fíkniefnalagabrot með því að hafa, sunnudaginn 15. júlí 2018, á Suðurlandsvegi í Reykjavík, við Bláfjallaafleggjara, haft í vörslum sínum 4,35 g af amfetamíni, sem lögreglumenn fundu við öryggisleit á ákærða.

M: 007201848817

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

10. Fíkniefnalagabrot með því að hafa, sunnudaginn 5. ágúst 2018, við Tröllakór í Kópavogi haft í vörslum sínum 12,83 g af amfetamíni, sem lögreglumenn fundu við leit á ákærða.

M: 007201853056

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

11. Umferðar og fíkniefnalagabrot með því að hafa, sunnudaginn 19. ágúst 2018, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 12 ng/ml, amfetamín 460 ng/ml, brómazepam 43 ng/ml, klónazepam 33 ng/ml og tetrahýdrókannabínól 4,8 ng/ml) um Staðarberg í Hafnarfirði, við verslun Iceland, þar sem lögregla stöðvaði aksturinn og að hafa haft í vörslum sínum 0,66 g af maríhúana, sem lögreglumenn fundu í lófa ákærða.

M: 007201856368

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

12. Umferðar og fíkniefnalagabrot með því að hafa fimmtudaginn, 13. september 2018, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 18 ng/ml, amfetamín 260 ng/ml, klónazepam 26 ng/ml, oxýkódon 25 ng/ml og tetrahýdrókannabínól 6,4 ng/ml) austur Safamýri í Reykjavík, við hús nr. 34, þar sem lögregla stöðvaði aksturinn og haft í vörslum sínum 2,01 g af maríhúana, sem lögreglumenn fundu við leit á ákærða.

M: 007201861879

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr.

65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærðu verði dæmd til refsingar og til greiðslu alls sakarkostnaðar. Krafist er að ákærði E-kk-nf F-kk-nf verði dæmdur til að sæta sviptingu ökuréttar skv. 101. gr. laga nr. 77/2019. Krafist er upptöku á 17,18 g af amfetamíni, 0,27 g af MDMA, 2 stykkjum af MDMA og 10,16 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Ennfremur er krafist upptöku á hafnarboltakylfu, kylfu með áfastri skeifu, höggvopni, hnúajárni og kvörn, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Mál ákærða var upphaflega rekið undir málsnúmerinu S1100/2020 en með vísan til 2. mgr. 169. gr. laga um meðferð sakamála nr. 88/2008 var þáttur ákærða skilin frá þætti meðákærðu og rekið áfram sem mál nr. S3627/2020.

Þann 30. apríl 2020 gaf héraðssaksóknari út ákæru á hendur ákærða og var meðferð málanna sameinuð undir ofangreindu málsnúmeri, sbr. 1. mgr. 169. gr. laga nr. 8/2008. Ákærði er þar ákærður fyrir: „fyrir eftirgreind hegningar, umferðar og lögreglulagabrot framin í Reykjavík:

I.

0072017072670

Með því að hafa, um hádegisbil föstudaginn 24. nóvember 2017, ekið bifreiðinni [...] sviptur ökuréttindum, ófær um að stjórna henni örugglega vegna áhrifa ávana og fíkniefna (í blóði mældist amfetamín 90 ng/ml, MDMA 110 ng/ml, metamfetamín 295 ng/ml og tetrahýdrókannabínól 2,1 ng/ml), án þess að sinna fyrirmælum lögreglu um að stöðva bifreiðina sem gefin voru til kynna með forgangsljósum og hljóðmerkjum lögreglubifreiðar, svo að eftirför lögreglu eftir bifreið ákærða hófst, án nægilegrar tillitssemi og varúðar og án þess að miða ökuhraða við aðstæður og hraðatakmarkanir í þéttbýli, en hálka var á vegum, sem hér greinir:

Ákærði ók bifreiðinni í vesturátt á vegamótum Fellsmúla og Háaleitisbrautar, inn Safamýri til vesturs á röngum vegarhelmingi móti akstursstefnu vinstra megin við umferðareyju og til hægri inn á bifreiðastæði við verslunarkjarnann Miðbæ, Háaleitisbraut, þar sem ákærði stöðvaði bifreiðina um stund. Þaðan ók ákærði út af bifreiðastæðinu inn eftir Safamýri til austurs, gegn rauðu umferðarljósi á vegamótum Safamýrar og Háaleitisbrautar, til hægri á vegamótunum suður Háaleitisbraut, til hægri af Háaleitisbraut vestur Miklubraut og sem leið lá vestur Miklubraut að Snorrabraut. Á þeirri leið ók ákærði á miklum hraða og með svigakstri milli akreina í sömu akstursstefnu, á allt að 100 km hraða á klukkustund við Stakkahlíð, þar sem leyfilegur hámarkshraði er 60 km á klukkustund, til hægri upp frárein að vegamótum Miklubrautar og Snorrabrautar, gegn rauðu umferðarljósi á vegamótunum og til hægri norður Snorrabraut. Þar gaf lögregla ákærða merki um að stöðva bifreiðina án árangurs, eins og fyrr greinir, en þess í stað jók hann hraðann og ók sem leið lá norður Snorrabraut að Njálsgötu. Á þeirri leið ók ákærði á miklum hraða og með svigakstri fram hjá bifreiðum með sömu akstursstefnu, gegn rauðu umferðarljósi á vegamótum Snorrabrautar og Egilsgötu og á vegamótum Snorrabrautar og Flókagötu, tók fram úr bifreið á vegamótum Snorrabrautar og Bergþórugötu, svo að litlu mátti muna að hann æki á þá bifreið, beygði snögglega til hægri á vegamótum Snorrabrautar og Njálsgötu, þar sem ákærði missti stjórn á bifreiðinni, ók upp á gangstétt og hafnaði harkalega á steyptum húsvegg Snorrabrautar 37 þar sem akstri ákærða lauk. Lögreglubifreið, sem veitti ákærða eftirför, rann vegna hálku á veginum og hafnaði á þó nokkrum hraða aftan á kyrrstæðri bifreið ákærða. Líknarbelgir beggja bifreiða blésu út við árekstrana.

Með akstrinum raskaði ákærði umferðaröryggi á alfaraleið og stofnaði á ófyrirleitin hátt lífi og heilsu A, sem var farþegi í bifreið hans, svo og annarra vegfarenda, þar á meðal lögreglumanna sem reyndu að stöðva aksturinn, í augljósan háska.

Telst háttsemi ákærða varða við 1. mgr. 168. gr. og 4. mgr. 220. gr. almennra hegningarlaga nr. 19/1940, 1. mgr. og 5., sbr. 6. mgr., 7. gr., 1. mgr. 17. gr., 1. mgr. 18. gr., sbr. 5. mgr. 23. gr., 4. mgr. 18. gr., 1. mgr. 25. gr., 1. mgr. 26. gr., 1. mgr. 36. gr., sbr. a., c. og h. liði 2. mgr. sömu greinar, 2. mgr. 37. gr., 1., sbr. 2. mgr., 50. gr. og 1. mgr. 58. gr., allt samanber 1. mgr. 94. gr. og 1. mgr. 95. gr., umferðarlaga nr. 77/2019 og við 19. gr., sbr. 44. gr., lögreglulaga nr. 90/1996.

II.

[…]

[…]

[…]

[…]“

Dómari tók við meðferð málsins 25. maí 2020 en hafði fram að þeim tíma ekki haft nein afskipti af meðferð málsins.

Við þingfestingu málsins var af hálfu ákæruvaldsins fallið frá II. kafla ákæru frá 30. apríl 2020. Með bréfi dagsettu 9. júní sl. fól ríkissaksóknari héraðssaksóknara að fara með mál þau er greinir í ákæru lögreglustjórans á höfuðborgarsvæðinu frá 11. febrúar 2020, sbr. 4. mgr. 24. gr. laga nr. 88/2008.

I

Ákærði hefur skýlaust játað þá háttsemi sem honum er gefin að sök í ákæru.

Um málavexti vísast til ákæruskjala.

Játning ákærða fær fulla stoð í gögnum málsins.

Umferðarlagab rot ákærða framdi hann áður en ný umferðarlög nr. 77/2019 tóku gildi þann 1. janúar sl. Samkvæmt 1. mgr. 2. gr. almennra hegningarlaga nr. 19/1940 skal, hafi refsilöggjöf breyst frá því verknaður var framinn og til þess er dómur gengur, dæma eftir nýrri lögum bæði um refsinæmi verknaðar og refsingu.

Aldrei má þó dæma refsingu nema heimild hafi verið til þess í lögum þegar verk var framið og ekki þyngri refsingu en orðið hefði eftir þeim lögum.

Er sú háttsemi sem ákært er fyrir efnislega óbreytt í nýjum umferðar lögum , sbr. lög nr. 77/2019.

Með þess ari athugasemd þykir sannað með játningu ákærða og öðrum gögnum málsins að hann hafi gerst sekur um þá háttsemi sem honum er þar gefinn að sök og eru brot hans þar rétt heimfærð til refsiákvæða.

Farið var með mál þetta samkvæmt 164. gr. laga nr.

88/2008 og var það tekið til dóms án frekari sönnunarfærslu þegar sækjanda og verjanda ákærða hefði verið gefinn kostur á að tjá sig um lagaatriði og ákvörðun viðurlaga.

II

Ákærði er fæddur í […]. Samkvæmt framlögðu sakavottorði dagsettu 28. apríl 2020 á ákærði að baki sakarferil sem nær aftur til ársins 2007. Síðan þá hefur ákærði hlotið 13 refsidóma m.a. fyrir brot eins og þau sem hann er nú sakfelldur fyrir. Ákærði hlaut síðast refsidóm 18. janúar 2016 og var dómurinn talinn vera hegningarauki vegna eldri dóms auk þess sem ákærði var talin hafa rofið skilorð með brotum sínum. Refsing var ekki dæmd upp samkvæmt eldri dómi og var ákærða ekki gerð sérstök refsing. Með dómi héraðsdóms 11. nóvember 2015 var ákærði dæmdur í tveggja ára og tveggja mánaða fangelsi m.a. vegna brots gegn umferðarlögum og 259. gr. almennra hegningarlaga nr. 19/1940. Þann 13. júní 2017 var ákærða veitt reynslulausn á eftirstöðvum refsingar, 290 dögum, til tveggja ára á grundvelli framangreinds dóms og fimm annarra dóma. Með úrskurði héraðsdóms frá 14. september 2018, sbr. mál nr. R484/2018, var ákærða gert af afplána eftirstöðvar refsingarinnar vegna rofs á reynslulausn. Við ákvörðun refsingar ákærða nú er litið til þess að ákærði hefur ítrekað, innan ítrekunartíma í skilningi 71. gr. laga nr. 19/1940, gerst sekur um að aka bifreið sviptur ökurétti, eða í sjöunda sinn, og fyrir að aka undir áhrifum ávana og fíkniefna í sjötta sinn. Þá er til refsimildunar litið til þess að ákærði játaði brot sín skýlaust. Með hliðsjón af framangreindu, sakarferli ákærða að öðru leyti, dómvenju og 77. gr. laga nr. 19/1940 þykir refsing ákærða hæfilega ákveðin fangelsi í tvö ár. Málsgögn benda til þess að ákærði hafi átt við alvarlegan fíkniefnavanda að stríða en samkvæmt framlögðum gögnum hefur hann nú leitað sér aðstoðar og tekist að snúa við blaðinu. Vegna sakarferils ákærða eru þrátt fyrir það ekki efni skilorðbinda dæmda fangelsisrefsingu.

Með vísan til þeirra lagaákvæða er greinir í ákæru er ævilöng ökuréttarsvipting ákærða áréttuð og ákærða gert að sæta upptöku á 17,18 g af amfetamíni, 0,27 g og tveimur stykkjum af MDMA, 10,16 g af maríhúana, hafnarboltakylfu, kylfu með áfastri skeifu, höggvopni, hnúajárni og kvörn sem lögregla lagði halda á við rannsókn málsins.

Ákærði greiði málsvarnarþóknun verjanda síns S-kk-ef K-kk-ef K-kk-ef lögmanns, 200.000 krónur, að meðtöldum virðisaukaskatti og 1.786.672 krónur í málskostnað í samræmi við framlagt yfirlit ákæruvalds.

Af hálfu ákæruvaldsins flutti málið Þ-kvk-nf S-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.